નવી દિલ્હી: દેશના 200સીસી બાઈક સેગમેન્ટમાં સૌથી સારા વેચાણના આંકડા મેળવનારી બાઈક હીરો કરિઝ્મા એક સમયે ઘણી પોપ્યુલર બાઈક હતી. કંપનીએ આ બાઈકને સૌથી પહેલા વર્ષ 2003માં લોન્ચ કરી હતી અને લગભગ 14 વર્ષના ગાળામાં તેને ઘણી વખત અપગ્રેડ પણ કરી. જોકે, લાંબા સમય સુધી સફળ રહ્યા બાદ આ બાઈકની ટક્કરમાં ઘણી કંપનીઓએ સારી ટેકનોલોજી અને પાવરફુલ એન્જિનવાળી બાઈક્સ ઉતારી, જેને પગલે કરિઝ્માના વેચાણને ઘણી અસર થતી ગઈ અને આખરે કંપનીએ કરિઝ્માને 2016ની શરૂઆતમાં બંધ કરી દીધી. પરંતુ, હવે એવું લાગી રહ્યું છે કે, હીરોએ અચાનક આ બાઈકનું વેચાણ શરૂ કરી દીધું છે. ગત મહિને કંપનીએ તેના 12 યુનિટ્સની ડિલિવરી કરી છે.